নিউজিল্যান্ডের বিরুদ্ধে হারের ধাক্কা! আচমকা বড় সিদ্ধান্ত শুভমনের

ওয়েব ডেস্ক: ২০২৬-এর শুরুটা ভালো হল না শুভমন গিলের (Shubman Gill) জন্য। অধিনায়ক হিসেবে হারলেন বছরের প্রথম সিরিজ। ঘরের মাঠে নিউজিল্যান্ডের বিরুদ্ধে ওডিআই সিরিজে (IND vs NZ) হারের পর যতটা চাপে কোচ গৌতম গম্ভীর, ততটাই চাপে তিনিও। একদিকে হারের ধাক্কা, অন্যদিকে সমালোচনার ঝড়। কিন্তু এর মাঝে ক্রিকেটের ময়দান থেকে ক্ষণিকের বিশ্রাম নিতেও নারাজ শুভমন। টি-২০ বিশ্বকাপের স্কোয়াড থেকে বাদ পড়ায় এই সময়টাই ঘরোয়া ক্রিকেট খেলার কথা ঘোষণা করেছেন ভারতীয় দলের অধিনায়ক।

সূত্র বলছে, এবার রঞ্জিতে (Ranji Trophy) খেলতে চলেছেন শুভমন। বৃহস্পতিবার রাজকোটে সৌরাষ্ট্রের বিরুদ্ধে পরবর্তী ম্যাচে (Punjab Vs Saurashtra) পাঞ্জাবের হয়ে খেলবেন ভারতীয় টেস্ট এবং ওয়ানডে দলের অধিনায়ক। পাঞ্জাবের রঞ্জি দলের ঘনিষ্ঠ এক সূত্র জানিয়েছে, “ওডিআই সিরিজ শেষ হতেই শুভমন বিশ্রাম না নিয়ে রাজকোট যাওয়ার সিদ্ধান্ত নিয়েছেন। ইন্দোর থেকে সরাসরি ফ্লাইট না থাকায় তাঁর সেখানে পৌঁছতে লেগেছে বেশ কয়েকঘন্টা সময়।”

আরও পড়ুন: ফের লজ্জার হার! কাদের পারফরম্যান্সে অসন্তুষ্ট শুভমন? দেখুন

এই মুহূর্তে রঞ্জির গ্রুপ বি-তে ৫টি ম্যাচ খেলে ১১ পয়েন্ট নিয়ে ষষ্ঠ স্থানে রয়েছে পাঞ্জাব। লিগে এখনও তিনটি ম্যাচ বাকি। নকআউটে ওঠার বাস্তব সম্ভাবনা বজায় রাখতে হলে বাকি সব ম্যাচে জয় ছিনিয়ে নিতে হবে প্রাক্তন চ্যাম্পিয়নদের। সেই লক্ষ্যেই হয়তো রঞ্জি দলের হয়ে খেলার সিদ্ধান্ত নিয়েছেন গিল। এর ফলে একইসঙ্গে বোর্ডের নিয়ম মেনে ঘরোয়া টুর্নামেন্টে খেলাও হবে এবং লাল বলের ক্রিকেটে একটু ব্যাটিং অনুশীলনও হয়ে যাবে।

দেখুন আরও খবর:

The post নিউজিল্যান্ডের বিরুদ্ধে হারের ধাক্কা! আচমকা বড় সিদ্ধান্ত শুভমনের first appeared on KolkataTV.

The post নিউজিল্যান্ডের বিরুদ্ধে হারের ধাক্কা! আচমকা বড় সিদ্ধান্ত শুভমনের appeared first on KolkataTV.